als_Latn dik_Latn sag_Latn
Gjatë fjalës së tij para elektoratit në Poliçan, Rama u shpreh se kushdo që i ofron tezën e maturës për provimin e sotëm të gjuhës së huaj, po mashtron pasi tezat janë sekret dhe nuk i ka askush.
Kryeministri u bëri thirrje maturantëve që të refuzojnë blerjen e tezës së maturës pasi është mashtrim.
“Sot në mëngjes lexova me trishtim një lajm që maturantëve ka filluar t’u ofrohet kopja e tezave të maturës në këmbim të parave dhe kartave të identitetit për familjarët.
Së pari dua t’i them maturantëve që kushdo që ju ofron këtë është një mashtrim sepse tezat e maturës janë të super sekretuara dhe askush nuk mund t’i ketë, e jo më t’i nxjerrë në pazarin e votave.
Së dyti, dua t’i them të gjithë atyre që gjenden përpara kësaj oferte mashtruese që jo vetëm ta refuzojnë por edhe të kuptojnë se mjafton një ofertë e tillë për të refuzuar ofertuesin dhe për t’u bashkuar edhe më shumë për PS”, vijoi Rama. /e.g/
als_Latn als_Latn als_Latn als_Latn als_Latn